У цэнтры сюжэта спектакля Аляксандра Марчанкі па аднайменнай п’есе Віталя Каралёва — звычайная сям’я з Рагачова, якая аказваецца на мяжы беднасці. Старэйшы сын толькі што страціў працу, малодшаму трэба паступаць ва ўніверсітэт, а грошай катастрафічна не стае. Не бачачы выхаду, адзін з юнакоў вырашае ехаць ва Украіну, каб зарабіць, рыючы траншэі на полі ваенных дзеянняў.